BOSNA I HERCEGOVINA                                                          

REPUBLIKA SRPSKA 

OSNOVNI SUD U BIJELJINI 

Broj: 80 0 I  138674  22  I
Bijeljina, 02.11.2022. godine 

Osnovni sud u Bijeljini, po sudiji Ćosić Mediha, u izvršnom postupku tražioca izvršenja Addiko Bank AD Banja Luka, zastupani po punomoćniku Zajednička advokatska kancelarija Đurić-Majstorović iz Banja Luke,  protiv izvršenika Delić Željka iz Pučila bb,  radi  Izvršenja na poketnimstvarima, v.sp 2.263,15 KM,  donio je dana 02.11.2022.godine, sledeći:
ZAKLJUČAK O PRVOJ PRODAJI POKRETNIH STVARI
Rješenjem Osnovnog suda u Bijeljini broj 80 0 I 138674 22 I od  01.04.2022. godine, dopušteno je izvršenje protiv izvršenika  Delić Željka iz Pučila bb, radi namirenja duga tražioca izvršenja prodajom pokretnih stvari izvršenika.
      Dana 07.10.2022.godine, zaplijenjene su i popisane sljedeće pokretne stvari   izvršenika.

1.Određuje se prva prodaja pokretnih stvari  izvršenika.
	Red.br.
	Opis popisanih stvari
	Kom
	    Vrijednost

	1 
	Rashladna vitrina marke „Liebhcrr“
	1
	  500,00 KM

	2
	Lap Top „Samsung R 730“
	1
	  900,00 KM

	3
	Led Televizor marke „Panasonik“ dimenzije 99x60 cm
	1
	  900,00 KM


i to putem usmenog javnog nadmetanja na dan 30.11.2022.godine  u 11,00 časova,  a koje će se  održati u zgradi Osnovnog suda u Bijeljini, soba broj 2-A.

2. Utvrđuje se da je vrijednost pokretne stvari iz tačke 1. ovog zaključka   u iznosu od  

      2.300,00 KM.
3. Najniža prihvatljiva ponuda po kojoj se predmetne stvari mogu prodati jeste 1/2 utvrđene vrijednosti, po jednoj stvari. 
4. Ponuđač s najvećom ponudom dužan je platiti cijenu odmah nakon objavljivanja rezultata ročišta za prodaju . Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.
5. Ročište za prodaju održava se pred sudskim izvršiocem,  koji je dužan da kupcu s momentom isplate, tj.   izvršenog  pologa   kupoprodajne cijene  preda u posjed  stvar koja je bila predmet prodaje,  zajedno sa kopijom  zapisnika sa ročišta za prodaje u kojem će ta  činjenica biti konstatovana i potvrđena kupčevim potpisom. 
6. U slučaju da nijedan ponuđač ne plati cijenu, Sud će, na zahtjev jedne od stranaka, objaviti da ročište za prodaju nije uspjelo, a stranka može, u smislu odredbe člana 131. stav 3. Zakona o izvršnom postupku (“Službeni glasnik Republike Srpske“ br.59/03,85/03,64/05, 118/07,29/10,57/12,67/13,98/14,66/18), u roku od osam dana tražiti zakazivanje novog ročišta. 
7. Ukoliko nijedna stranka ne predloži održavanje novog ročišta za prodaju u roku iz tačke 5. ovog zaključka ili ako se stvari ne uspiju prodati na drugom ročištu, Sud će, u smislu stava 5. navedenog člana, postupak obustaviti.
8. Ovaj zaključak o prodaji objavit će se na oglasnoj tabli Suda, a tražilac izvršenja ga može objaviti i u javnim glasilima, o svome trošku.
 


                                                                                                    Sudija                                                                                                        





                                               Ćosić Mediha
Pouka o pravnom lijeku:
      Protiv ovog zaključka nije dopušten pravni lijek. 

